154 
Nu sætter Hvepsen Braadspidsen mod Træet henne foran 
Hovedet, alt medens den livligt bevæger Antennerne, og Boringen 
begynder. Under Boringen bevæge de 2 Bor sig vexelvis paa 
Borstyret; af Kroppen er det kun de yderste Bagkropsringe, som 
ere i Bevægelse, de drejes hurtigt op og ned. Mellem Rygskinnerne, 
som ere smalle, findes en vid og blød Bindehud, som muliggjør 
den krogformige Ombøjning af Bagkropsspidsen. Braaden omsluttes 
ikke ved Grunden af de to Braadskeder, idet Braaden udgaar fra 
dens Drejepunkt, medens Skedernes Grundstykker ere sammenvoxede 
med og omsluttede af den 8de (sidste) Rygskinnes Rande. Udenfor 
disse have Braadskederne deres Knæk og her bøje de sig, for i en 
Bue at naa ned til og omslutte Braaden et Stykke nede paa denne. 
— Alt som Braaden nu synker dybere ned i Træet, bliver den 
Bue, som Braadskederne danne fra deres Knæk til det Sted, hvor 
de omslutte Bråaden, stedse større, thi Skederne — der ere ru og 
tæt besatte med Haar, som vende udad — følge ikke (eller ialtfald 
kun et ganske lille Stykke) med Braaden ned i Træet. Tilsidst 
maa ogsaa Bagkroppen bøjes, for at Braaden kan sænkes dybt nok 
i Træet. I denne Stilling har jeg bevaret Snyltehvepsen ved paa 
dette Tidspunkt af Boringen at gribe fast om den med 2 Fingre 
og saaleder dræbe den. -—— Naar Braaden atter skal drages op, 
finder en tilsvarende Bevægelse af de yderste Bagkropsringe Sted, 
medens Bagkroppen igjen rettes lige ud. Saavel selve Boreapparatet 
som den Lethed og Sikkerhed, hvormed Hvepsen ene sig af 
det, vække unægtelig Ens Beundring. 
Skjønt Perithous mediator opholder sig hele Dagen — i godt 
og i daarligt Vejr — paa gamle Træstammer eller Grene, hvori 
de nævnte Pemphredon-Arter have deres Reder, for at aflægge 
sine Æg i disse, var det mig paafaldende, at Gravehvepsen 
ikke syntes at kjende sin Fjende. Pempiredon-Arterne jagede 
ikke efter Snyltehvepsen, naar den løb omkring udenpaa Træet, 
hvori deres Reder fandtes, i det højeste da, naar den tilfældigvis 
kom dem i Vejen. Dette er, saavidt jeg har iagttaget, Tilfældet 
overalt, hvor en Snyltehveps anbringer sine Æg paa samme Maade 
